**Δελτίο Τύπου:**

**Εαρινό Σχολείο Κυκλικής Βιοοικονομίας στη Μυτιλήνη**

Το [Κέντρο Βιώσιμης και Κυκλικής Βιοοικονομίας – Aegean BIOECONOMY](https://bioeconomy.aegean.gr/) διοργανώνει **Εαρινό Σχολείο Κυκλικής Βιοοικονομίας** στη Μυτιλήνη. Οι διαλέξεις θα πραγματοποιηθούν στις **27, 28 και 29 Μαρτίου 2023**, στο Πανεπιστήμιο Αιγαίου, Τμήμα Περιβάλλοντος. Οι προσκεκλημένοι ομιλητές είναι ακαδημαϊκοί από Ιδρύματα της Ελλάδας και του εξωτερικού.

Οι συμμετέχοντες θα έχουν την ευκαιρία να μάθουν περισσότερα για νέες τεχνολογίες και τρέχοντα ζητήματα στον τομέα της Κυκλικής Βιοοικονομίας μέσα από παρουσιάσεις καλών πρακτικών, την ανταλλαγή γνώσεων και συμμετοχή σε εργαστήρια.

Το σχολείο απευθύνεται σε φοιτητές (προπτυχιακούς, μεταπτυχιακούς, διδακτορικούς) και ερευνητές, και διοργανώνεται στο πλαίσιο του έργου «Κέντρο Βιώσιμης και Κυκλικής Βιοοικονομίας – Aegean BIOECONOMY» που στοχεύει στην υποστήριξη της μετάβασης των νησιωτικών περιφερειών του Βορείου και Νοτίου Αιγαίου από το γραμμικό οικονομικό μοντέλο στο μοντέλο της κυκλικής βιοοικονομίας.

Για το **πρόγραμμα διδασκαλίας** ακολουθήστε τον σύνδεσμο [εδώ](http://bit.ly/41Wfdqd).

Η συμμετοχή στο σχολείο είναι **δωρεάν**. Για **εγγραφή**ακολουθήστε τον σύνδεσμο [εδώ](https://bit.ly/3J9s7bP).

Στους συμμετέχοντες (με φυσική παρουσία ή διαδικτυακά) θα δοθούν βεβαιώσεις παρακολούθησης.